
Către





BIROUL PERMANENT AL





CAMEREI DEPUTAŢILOR



Vă înaintăm, alăturat, Raportul asupra propunerii legislative pentru modificarea Legii nr.184/2001 privind organizarea şi exercitarea profesiei de arhitect, trimisă comisiei noastre cu adresa nr.Pl.x. 612 din 24 septembrie 2007, în vederea dezbaterii şi avizării în fond. 


Camera Deputaţilor este Cameră decizională.


Prin obiectul de reglementare şi conţinutul său, propunerea legislativă se încadrează în categoria legilor organice. 

                                PREŞEDINTE,                        SECRETAR,

                  RELU FENECHIU                   SEREŞ DENEŞ                                                                            

	  Parlamentul României   

 Camera Deputaţilor


COMISIA PENTRU ADMINISTRAŢIE PUBLICA, 
                           08. 11.2007                                                 
amenajarea teritoriului Şi echilibru 
                           Nr.26/1901            ecologic
                                      
RAPORT

asupra propunerii legislative pentru modificarea Legii nr.184/2001

privind organizarea şi exercitarea profesiei de arhitect.


Cu adresa nr.Pl.x.612 din 24 septembrie 2007, Comisia pentru administraţie publică, amenajarea teritoriului şi echilibru ecologic, a fost sesizată în vederea dezbaterii şi avizării în fond, în procedură obişnuită, cu propunerea legislativă pentru modificarea Legii nr.184/2001 privind organizarea şi exercitarea profesiei de arhitect.


 
La întocmirea Raportului s-au avut în vedere:
- avizul negativ al Consiliului Legislativ nr.512/23.04.2007; 
- avizul favorabil al Comisiei juridice, de disciplină şi imunităţi cu nr.Pl.x.612 din 16.10.2007;


- avizul negativ al Comisiei pentru învăţământ, ştiinţă, tineret şi sport cu nr.29/342 din 18 octombrie 2007.


De asemenea, a fost avut în vedere şi Punctul de vedere al Guvernului exprimat prin adresa cu nr.1239 din 25.05.2007.


Prezenta propunere legislativă are ca obiect modificarea alin.(4) al art.43 din Legea nr.184/2001 privind organizarea şi exercitarea profesiei de arhitect, republicată, astfel încât absolvenţii Şcolii Tehnice de Arhitectură şi Construcţia Oraşelor – STACO – până  în anul 1973 inclusiv, cu practică profesională de cel puţin 7 ani, să primească drept de semnătură, fără a fi necesară completarea studiilor sau efectuarea unei alte perioade de practică profesională. 


Examinând propunerea legislativă şi avizele primite, Comisia pentru administraţie publică, amenajarea teritoriului şi echilibru ecologic, a constatat că proiectul de act normativ în forma prezentată nu poate fi promovat, întrucât: 
· Problematica generală a organizării şi exercitării profesiei de arhitect cade sub incidenţa prevederilor statuate la nivelul Uniunii Europene, care fundamentează unele principii de bază integrate libertăţilor comunitare, printre care şi libera circulaţie a persoanelor şi serviciilor. Consiliul Uniunii a adoptat o serie de directive, care vizează cu precădere, recunoaşterea reciprocă a diplomelor, certificatelor şi altor titluri similare, precum şi coordonarea dispoziţiilor legislative ale statelor membre în materia accesului la activităţile independente sau exercitarea unor profesii  printre care se regăseşte şi profesia de arhitect.    
· În cazul prezentei propuneri legislative este relevantă Directiva nr.85/384/CEE/1985, care condiţionează recunoaşterea reciprocă a diplomelor, certificatelor şi altor titluri în domeniul arhitecturii, de absolvirea unor cursuri universitare, încheiată cu promovarea unui examen de nivel universitar. 

· Trebuie menţionat faptul că prevederile acestei directive, au fost transpuse integral în legislaţia română prin Legea nr.184/2001, cu modificările şi completările ulterioare. Ori, în condiţiile în care România a devenit stat membru al Uniunii Europene, prin recunoaşterea dreptului de semnătură pentru absolvenţii unei şcoli tehnice de arhitectură ( având statut de şcoală post-liceală), s-ar încălca prevederile directivei sus-menţionate.   

Senatul a respins propunerea legislativă în şedinţa din 18 septembrie 2007.


Faţă de cele prezentate, Comisia pentru administraţie publică, amenajarea teritoriului şi echilibru ecologic propune Plenului Camerei Deputaţilor respingerea  acestei propuneri legislative.


Prin obiectul de reglementare şi conţinutul său, propunerea legislativă se încadrează în categoria legilor organice. 



La lucrările comisiei din data 6 noiembrie 2007 au fost prezenţi 25 deputaţi din totalul de 29 membri ai Comisiei pentru administraţie publică, amenajarea teritoriului şi echilibru ecologic, iar ca invitaţi în conformitate cu prevederile art. 51 şi 52 din Regulamentul Camerei Deputaţilor, au participat: domnii Horia Irimia - Secretar de Stat în Ministerul Dezvoltării, Lucrărilor Publice şi Locuinţelor, Marin Cotescu - Director General Adjunct, Dan Adrian - Şef serviciu şi Marius Vasiliu – consilier, din cadrul aceluiaşi minister.

Raportul de respingere a fost adoptat cu 23 voturi pentru respingere şi o abţinere. 


Propunerea legislativă potrivit art.75 din Constituţia României, republicată, este de competenţa decizională a Camerei Deputaţilor.  

    
PREŞEDINTE,                            
  SECRETAR,



       RELU FENECHIU                         
SEREŞ DENEŞ                                                                            





Consilieri: Mona Georgeta Baban
arh. Victor Cristea 

